Пане, навучы нас маліцца Ты жывы або памёр? Ты жывеш або існуеш? Гэтае пытанне адносна якасці жыцця. Не люблю рахункаў сумлення - тых, што напісаныя. Падобна да таго, калі б нехта, маючы здаровае сэрца, выкарыстоўваў штучнае, або, маючы здаровыя ногі, карыстаўся пратэзамі. У духоўнай і маральнай сферы таксама дзейнічае правіла атрафіі: тое, чым не карыстаюцца,- ідзе ў заняпад. Для рахунку сумлення лепш выкарыстоўваць уласнае сумленне, а не нечыя спісы пунктаў. Аднак я згодны, што часам такі пералік можа быць карысным, каб заўважыць рэчы і справы, якія пры звычайных сітуацыях выслізгваюць з нашага ўяўлення.